ПРЕДМЕТ: Енглески jезик РАЗРЕД: Први

СЕДМА НЕДЕЉА 27.-30.04.2020.

НАСТАВА НА ДАЉИНУ – МАТЕРИЈАЛ ЗА РАД

Планирана активност – **My family (моја породица)**

Драга децо, ове недеље настављамо да радимо речи везане за породицу. Час који ћете у понедељак пратити на РТС2 такође има тему Моја породица, тако да га обавезно погледајте.

Прошле недеље смо научили како се кажу чланови породице на енглеском. Научили смо речи мама (mum), тата(dad), брат(brother), сестра (sister), баба(grandma), деда (grandpa), тетка(aunt), теча(uncle) и рођак(cousin), то јест, брат или сестра од тетке, ујака, стрица.

Ако сте слушали песмице на линковима које смо вам дали, могли сте да научите како се каже : Ово је моја мама. Ово је мој тата.

Ово је моја сестра. Ово је мој брат.

Ово је моја баба. Ово је мој деда.

Ово је моја тетка. Ово је мој теча. Ово је мој брат/сестра од тетке.

Хајде сада покушајте да се сетите како се то каже и кажите све ове реченице на енглеском језику. Уколико сте заборавили, ево вам линка на коме можете то све опет да чујете и да се подсетите.

<https://www.youtube.com/watch?v=VvrG4JguNQk>

Ако вам је лакше, зауставите снимак кад Стив каже реченицу и понављајте за њим док не увежбате.

Надам се да је сад мало лакше. Покушајте да испричате кога све ви имате у породици. Можете да убацујете и њихова имена ако желите.

Да бисте даље вежбали, даћемо вам линкове на којима имате два вежбања са речима које су у вези чланова породице.

<https://www.liveworksheets.com/worksheets/en/English_as_a_Second_Language_(ESL)/The_family/Family_members_jv11525ld>

<https://www.liveworksheets.com/worksheets/en/English_as_a_Second_Language_(ESL)/Family_members/Family_Members_nj183575ue>

Надамо се да вам је било интересантно.

На следећим линковима имате игрице које можете да играте и вежбате речи

<http://www.english-time.eu/hry/family-tree.php?zpet=teacher>

<https://learnenglishkids.britishcouncil.org/word-games/family>

Домаћи задатак се састоји из два дела:

Први део је у виду пројекта. Ваш задатак је да нацртате и обојите своју породицу на једном папиру, изаберите да ли ћете цртати само ужу или и ширу породицу. Направите рам за слике од картона, обојите га и украсите по жељи и ставите у њега свој цртеж. Овде имате два предлога како можете да направите рам, а можете да искористите и неку своју идеју. Наравно, око сечења потражите помоћ одраслих. Сликајте и пошаљите својој наставници.

<https://www.youtube.com/watch?v=aU7lvSpJGQ4>

<https://www.youtube.com/watch?v=m6PPp_Cd3TU>

Други део је да снимите видео или говорну поруку у којој ћете представити чланове своје породице, покушајте да не користите само речи мама, тата и тако даље, него да саставите целе реченице, на пример ово је моја мама, ово је мој тата и тако даље док не представите све чланове које сте нацртали. (This is my mum. или It’s my mum..)

Рок за домаћи задатак је четвртак до 14 сати.

Поздрав од ваших наставница:

Ивана Милетић, Маријана Живуловић, Јулија Петровић, Валентина Николић, Тања Николић, Јелена Крстић